ປ. ໂອບາມາ ແລະ ອົງ Dalai Lama ຕ່າງກໍເຂົ້າຮ່ວມ​ ​ພິທີ​ສູດມົນພາວະນາແຫ່ງ​ຊາດ ປະຈຳ​ປີ​ ໃນ​ວໍຊິງຕັນ
​ບັນດາ​ເຈົ້າໜ້າ​ທີ່ທຳນຽບຂາວ​​ ບໍ່​ໄດ້ໃຫ້​ຄວາມສຳຄັນ ຕໍ່​ການສະ​ເໜີ​ແນະວ່າ ປະທານາທິບໍດີ ​ໂອ​ບາ​ມາ ຈະ​ສົນ ທະນາ​ກັບ ອົງ Dalai Lama​.
ປະທານາທິບໍດີສະຫະລັດ ທ່ານ ບາຣັກ ໂອບາມາ ແລະ ອົງ Dalai Lama ຕ່າງກໍຈະເຂົ້າຮ່ວມ ພິທີສູດມົນພາວະນາ ແຫ່ງຊາດປະຈຳປີ ໃນຕອນຮັບປະທານອາຫານເຊົ້າ ໃນວັນ ພະຫັດມື້ນີ້ ຊຶ່ງຈະເລີ້ມຂຶ້ນໃນ ອີກປະມານນຶ່ງຊົ່ວໂມງຂ້າງໜ້ານີ້ ຢູ່ທີ່ນະຄອນຫຼວງວໍຊິງຕັນ ແຕ່ຍັງ ບໍ່ທັນເປັນທີ່ຈະແຈ້ງເທື່ອວ່າ ທັງສອງທ່ານຈະພົບປະກັນຫຼືບໍ່ ບັນດາເຈົ້າໜ້າທີ່ທຳນຽບຂາວ ໃນວັນພຸດວານນີ້ ບໍ່ໄດ້ໃຫ້ຄວາມ ສຳຄັນ ຕໍ່ການສະເໜີແນະວ່າ ປະທານາທິບໍດີ ໂອບາມາ ຈະ ສົນທະນາກັບ ຜູ້ນຳທາງດ້ານຈິດໃຈ ຂອງຊາວທິເບດ ທີ່ໄດ້ລີ້ໄພ ຢູ່ໃນຕ່າງປະເທດ ແບບເປັນການເປີດເຜີຍ ຢູ່ທີ່ພິທີດັ່ງກ່າວ ຊຶ່ງການກະທຳທີ່ວ່ານີ້ ຈະເຮັດໃຫ້ຈີນໂກດແຄ້ນຢ່າງແນ່ນອນ ໂຄສົກຍິງ ສະພາຄວາມໝັ້ນຄົງແຫ່ງຊາດ ທ່ານນາງ Bernardette Meehan ກ່າວ ໃນຖະແຫລງຂ່າວສະບັບນຶ່ງ ເມື່ອວັນພຸດວານນີ້ ວ່າ ປະທານາທິບໍດີ ແມ່ນເປັນຜູ້ນຶ່ງທີ່ ທ່ານນາງ Meehan ກ່າວອີກວ່າ ເຖິງແມ່ນວ່າ ອົງ Dalai Lama ໄດ້ຢືນຢັດວ່າ ພະອົງພຽງແຕ່ຊອກ ຫາຊ່ອງທາງເພື່ອໃຫ້ ທິເບດມີສິດໃນການປົກຄອງຕົນເອງກໍຈິງ ແຕ່ຈີນເຫັນວ່າ ຜູ້ນຳທາງດ້ານຈິດໃຈຂອງ ຊາວທິເບດນັ້ນ ເປັນຜູ້ຢາກແບ່ງແຍກດິນແດນທີ່ເປັນອັນຕະລາຍ ແລະ ໄດ້ປະນາມ ບັນດາຜູ້ນຳຂອງ ປະເທດຕ່າງໆ ທີ່ໄດ້ພົບປະກັບພະອົງ ເປັນປະຈຳນັ້ນ ໂຄສົກກະຊວງການຕ່າງປະເທດຈີນ ທ່ານ Hong Lei ກ່າວໃນວັນອັງຄານຜ່ານມານີ້ ວ່າ